**GLASBENA UMETNOST 7 (23. – 27. 3. 2020)**

A-jevci, ponovno pozdravljeni.

Kako je šel dirigentski izziv? No, v teh razmerah priporočam, da ga čim večkrat ponovite☺

Kot ste opazili, so zraven tega dokumenta pripete tudi REŠITVE nalog iz prejšnjega tedna. Preveri, dopolni, popravi.

Uvodno spoznavanje z obdobjem RENESANSE in HUMANIZMA smo naredili že v šoli s petjem skladbe Majski čas, v zvezke smo napisali naslov.

Podatke o obdobju, predvsem pa novo znanje o glasbi RENESANSE boš pridobival s pomočjo uporabe učbenika - **str. 36** (preberi uvodni zapis o obdobju) in v zvezek pod naslov **HUMANIZEM in RENESANSA** zapiši odgovore:

**- kako še drugače imenujemo to obdobje?**

**- naštej renesančne skladatelje,**

**- naštej glasbene oblike in njihove značilnosti** *(npr. MADRIGAL-večglasna vokalna glasbena oblika; vsebina je POSVETNA, besedilo je v živem jeziku-angleškem, francoskem…)*

Poslušaj skladbo Majski čas, ki smo jo že peli v šoli in odgovori na spodnja vprašanja - zapiši v zvezek.

♫ https://www.youtube.com/watch?v=9NPFUz-kIu4 (Majski čas)

|  |  |
| --- | --- |
| 1. Glasba, ki jo slišiš na zvočnem primeru, je:  A vokalna  B inštrumentalna  C vokalno-inštrumentalna  2. Kdo izvaja zvočni primer?  A Simfonični orkester  B Pevski zbor  C Godalni orkester | 3. Poimenuj glasbeno obliko, ki si jo slišal na posnetku.  A Madrigal  B Motet  C Maša  4. V katero glasbeno obdobje sodi zvočni primer?  A Srednji vek  B Renesansa  C Barok |

Ko se vrnemo v šolo, bomo zapeli še skupaj. In oddirigirali☺ Če so kakršnekoli nejasnosti, sem dosegljiva na: [vita.mekinda@sola.velike-lasce.si](mailto:vita.mekinda@sola.velike-lasce.si)

Ostanite zdravi.

Vita Mekinda